16.6.2023
ET
Euroopa Liidu Teataja
C 214/179 Teisipäev, 17. jaanuar 2023
Muudatusettepanek 14 Ettepanek võtta vastu määrus Põhjendus 30 Komisjoni ettepanek (30)
Muudatusettepanek
Et pädevad asutused saaksid neile esitatud jäätmesaade­ tiste dokumente nõuetekohaselt töödelda, on vaja sätestada teataja kohustus esitada nende dokumentide kinnitatud tõlge nimetatud asutustele vastuvõetavas keeles, kui nad seda taotlevad.
(30)
Et pädevad asutused saaksid neile esitatud jäätmesaade­ tiste dokumente nõuetekohaselt töödelda, vältides samal ajal liigse halduskoormuse tekitamist, peaks teataja esitama teated, teabe, dokumendid või muu teabevahe­ tuse asjaomase pädeva asutuse liikmesriigi ametlikus keeles või inglise keeles.
Nende dokumentide kinnitatud tõlge tuleks esitada nimetatud asutustele vastuvõetavas keeles, kui pädevad asutused seda taotlevad, kuid ainult nõuetekohaselt põhjendatud juhtudel.
Muudatusettepanek 15 Ettepanek võtta vastu määrus Põhjendus 31 Komisjoni ettepanek (31)
Selleks et vältida jäätme- või kaubasaadetiste katkemist, kui pädevad asutused ei jõua kokkuleppele kõnealuste jäätmete või kaupade staatuse osas, on vaja kehtestada menetlus selliste erimeelsuste lahendamiseks.
Sellega seoses on oluline, et pädevad asutused tugineksid oma otsuste tegemisel direktiivi 2008/98/EÜ sätetele, mis käsitlevad kõrvalsaaduste kindlaksmääramist ja jäätmete lakkamise staatust.
Samuti on vaja kehtestada menetlus pädevate asutuste vaheliste erimeelsuste lahendamiseks küsimuses, kas jäätmete suhtes tuleks kohaldada teata­ mismenetlust või mitte.
Selleks et kogu liidus paremini ühtlustada tingimused, mille alusel tuleks jäätmete suhtes kohaldada teatamismenetlust, tuleks komisjonile anda ka volitus võtta vastu rakendusakte, millega kehtestatakse käesoleva määruse asjakohastes lisades esitatud konkreetsete jäätmete liigitamise kriteeriumid, millega määratakse kindlaks, kas nende suhtes kohal­ datakse teatamismenetlust või mitte.
Lisaks tuleks selleks, et vältida jäätmete valesti deklareerimist kasuta­ tud kaubana ja tagada õiguslik selgus, anda komisjonile õigus võtta vastu rakendusakte, millega kehtestatakse kriteeriumid kasutatud kauba ja jäätmete eristamiseks seoses konkreetsete kaupadega, mille puhul selline eristamine on oluline, eelkõige nende liidust eksportimi­ sel.
Muudatusettepanek (31)
Selleks et vältida jäätme- või kaubasaadetiste katkemist, kui pädevad asutused ei jõua kokkuleppele kõnealuste jäätmete või kaupade staatuse osas, on vaja kehtestada menetlus selliste erimeelsuste lahendamiseks.
Sellega seoses on oluline, et pädevad asutused tugineksid oma otsuste tegemisel direktiivi 2008/98/EÜ sätetele, mis käsitlevad kõrvalsaaduste kindlaksmääramist ja jäätmete lakkamise staatust.
Samuti on vaja käesoleva määruse lisades kehtestada konkreetsete jäätmete liigitamise kriteeriumid ja menetlus pädevate asutuste vaheliste erimeelsuste lahendamiseks küsimuses, kas jäätmete suhtes tuleks kohaldada teatamismenetlust või mitte.
Lisaks tuleks selleks, et tagada õiguskindlus ja vältida jäätmete valesti deklareerimist kasutatud kaubana, keh­ testada kriteeriumid kasutatud kauba ja jäätmete erista­ miseks seoses konkreetsete kaupadega, mille puhul selline eristamine on oluline, eelkõige nende liidust eksportimi­ sel.